‘एक्सटेंशन लेक्चरर्स को गुमराह कर रही है सरकार’
राजकीयकॉलेज के बाहर चल रहा एक्सटेंशन लेक्चरर का धरना 20वें दिन क्रमिक अनशन 13वें दिन भी जारी रहा। शनिवार को धरने की अध्यक्षता डाॅ. शर्मिला ने की। उन्होंने कहा कि आज धरने को बीस दिन हो चुके हैं और अभी तक सरकार झूठे नोटिफिकेशन निकालने की घोषणा कर रही है। सरकार की तरफ सेे कोई भी पॉजीटिव रिस्पॉन्स नहीं आया है।
उन्होंने कहा कि डीजीएचई से पंचकूला में एक्सटेंशन लेक्चरर की बैठक हुई है। इसमें एक्सटेंशन लेक्चरर की फिक्स सेलरी करने के बारे में चर्चा की गई। ताकि स्टूडेंट्स की पढ़ाई का नुकसान हो और उनका गुजारा भी अच्छी प्रकार से हो सके। पिछले 11 माह से उनके खातों में सेलरी नहीं आई है फिर भी हम बच्चों के भविष्य को देखते हुए कक्षाएं ले रहे थे। ताकि विद्यार्थियों की पढ़ाई खराब हो।
उन्होंने कहा कि अगर सरकार का यही रवैया रहा तो सरकार को इसके परिणाम भुगतने होंगे और इसकी सारी जिम्मेदारी सरकार की होगी। जब तक सरकार की तरफ से कॉलेज में फिक्स सेलरी का लेटर नहीं आता तब तक धरना जारी रहेगा। इस मौके पर सुरेंद्र, सुशील, शालू, प्रीति रानी, संजीव सोलंकी, वीरेंद्र, सुमित मेहता, मनजीत, मीना धीमान, संतोष, सुमन, नीतू, हरज्ञान, संदीप रिढाल, सतीश, डॉ़. रामकुमार, यशपाल, अशोक, आशीष मौजूद रहे।
जींद. राजकीयकॉलेज के बाहर धरने पर बैठे एक्सटेंशन लेक्चरर।
hin_Deva hin_Deva hin_Deva hin_Deva hin_Deva